CELEX: 62015TN0553
Language: mt
Date: 2015-09-25 00:00:00
Title: Kawża T-553/15: Rikors ippreżentat fil-25 ta’ Settembru 2015 – Export Development Bank of Iran vs Il-Kunsill

30.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 398/60
            
         Rikors ippreżentat fil-25 ta’ Settembru 2015 – Export Development Bank of Iran vs Il-Kunsill
   (Kawża T-553/15)
   (2015/C 398/75)
   Lingwa tal-kawża: il-Franċiż
   
      Partijiet
   
   
      Rikorrent: Export Development Bank of Iran (Teheran, l-Iran) (rappreżentant: J.-M. Thouvenin, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha tiddeċiedi:
   
               —
            
            
               li billi adotta u żamm fis-seħħ il-miżura restrittiva adottata mill-Kunsill tal-Unjoni Ewropea kontra l-EDBI, annullata bis-sentenza tal-Qorti Ġenerali tas-6 ta’ Settembru 2013 (Kawżi T-4/11 u T-5/11), il-Kunsill tal-Unjoni Ewropea invoka r-responsabbiltà mhux kuntrattwali tal-Unjoni Ewropea;
            
         
               —
            
            
               li konsegwentement, l-Unjoni Ewropea hija obbligata tikkumpensa d-dannu li jirriżulta għar-rikorrent;
            
         
               —
            
            
               li d-dannu materjali huwa tal-ammont ta’ USD 5 6 4 70  860, jiġifieri EUR 5 0 5 08  718 bir-rata attwali, somma li magħha għandhom jiżdiedu l-interessi legali, u kwalunkwe somma oħra li hija ġġustifikata;
            
         
               —
            
            
               li d-dannu morali huwa tal-ammont ta’ USD 7 4 1 32  366, jiġifieri EUR 6 6 20  613 bir-rata attwali, somma li magħha għandhom jiżdiedu l-interessi legali, u kwalunkwe somma oħra li hija ġġustifikata;
            
         
               —
            
            
               sussidjarjament, li t-totalità jew parti mis-sommom mitluba bħala dannu morali jitqiesu bħala li jaqgħu taħt id-dannu materali, u jiġu rreġistrati bħala tali; u
            
         
               —
            
            
               li l-Kunsill għandu jiġi kkundannat għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrent jinvoka sitt motivi li tnejn fosthom jikkonċernaw l-eżistenza tar-responsabbiltà mhux kuntrattwali tal-Unjoni Ewropea u l-erbgħa l-oħra jikkonċernaw id-dannu li jirriżulta mill-illegalità mwettqa mill-Kunsill tal-Unjoni Ewropea.
   
               —
            
            
               Għal dak li jirrigwarda r-responsabbiltà mhux kuntrattwali tal-Unjoni Ewropea
               
                           1.
                        
                        
                           L-ewwel motiv ibbażat fuq illegalità tal-aġir li bih huwa akkużat il-Kunsill (adozzjoni u żamm fil-seħħ ta’ ffriżar ta’ fondi tar-rikorrent), debitament ikkonstatata mis-sentenza tas-6 ta’ Settembru 2013, Export Development Bank of Iran vs Il-Kunsill, T-4/11 u T-5/11, EU:T:2013:400
                        
                     
                           2.
                        
                        
                           It-tieni motiv ibbażat fuq il-fatt li l-illegalità mwettqa mill-Kunsill hija ksur suffiċjentement serju ta’ dispożizzjonijiet legali li għandhom l-għan li jagħtu drittijiet lill-individwi.
                        
                     
         
               —
            
            
               Għal dak li jirrigwarda d-dannu li jirriżulta mill-illegalità mwettqa mill-Kunsill tal-Unjoni Ewropea
               
                           3.
                        
                        
                           It-tielet motiv ibbażat fuq waqfien tal-attivitajiet tar-rikorrent fil-qasam ta’ kreditu dokumentarju, bħala konsegwenza diretta tal-miżura illegali.
                        
                     
                           4.
                        
                        
                           Ir-raba’ motiv ibbażat fuq lucrum cessans konsegwenza tal-fatt li kien impossibbli għar-rikorrent li jaċċedi għall-fondi tiegħu ffriżati fl-Unjoni Ewropea.
                        
                     
                           5.
                        
                        
                           Il-ħames motiv ibbażat fuq dannu konsegwenza tal-interruzzjoni tat-trasferimenti tal-flus.
                        
                     
                           6.
                        
                        
                           Is-sitt motiv ibbażat fuq dannu morali.